1-oktabrdan keyin O‘zbekistonda shaharlararo aloqaga chiqish kodi “0”ga o‘zgaradi

“O‘zbektelekom” aksiyadorlik kompaniyasi tarmog‘ining TShTT filialida shaharlararo va xalqaro aloqaga chiqish uchun raqam terish tartibini o‘zgartirish ishlari olib boriladi, deya xabar bermoqda TShTT matbuot xizmati.

Toshkent shahrida rejalashtirilayotgan xalqaro numeratsiya standartlariga o‘tish doirasida amalga oshirilayotgan ushbu tadbirlar 24-sentabrdan 1-oktabrga qadar davom etadi.
Ishlar yakunlangach, shaharlararo aloqaga chiqish avvalgi “8” o‘rniga faqat “0” bilan, xalqaro aloqaga chiqish esa “8-10” o‘rniga “00” orqali amalga oshiriladi.